I Danmark er det kunstnerisk mest vellykkede eksempel på en rytterstatue: [[J.F.J. Saly|Saly's]] [[Frederik V (rytterstatue)|rytterstatue]] fra 1771 på Amalienborgs Slotsplads. Statuen skulle manifestere og symbolisere kongens position og status i samfundet, og sikre ham et udødeligt eftermæle. Rytterstatuen blev på kongens befaling bestilt i 1752 af Asiatisk kompagni der ligeledes betalte for den og statuen var således næsten 20 år undervejs. Fra samme periode er [[Frihedsstøtten]] af Nicolai Abildgaard fra 1797,<ref name=frihedsstøtten>{{Cite web |url=http://www.vejpark2.kk.dk/apps/monumenter/index.asp?lang=dk&mode=detalje&id=24 |title=Frihedsstøtten på Københavns Kommunes monument hjemmeside. |access-date=20. december 2013 |archive-date=19. juli 2011 |archive-url=https://web.archive.org/web/20110719125311/http://vejpark2.kk.dk/apps/monumenter/index.asp?lang=dk |url-status=dead }}</ref> som er et Københavns mest markante mindesmærker og står midt på Vesterbrogade ud for Hovedbanegården. Det blev opført til minde om stavnsbåndets ophævelse den 20. juni 1788. Kampen for flere borgerrettigheder blev markeret med [[J.F. Willumsen]]s skulptur af [[Viggo Hørup]] i Kongens Have opført i 1908. Viggo Hørup agiterede for og fik gennemført åbningen af Kongens Have for den almene befolkning i august 1901. Mindesmærket er således både agitation for politisk kamp og socialisme såvel som et mindesmærke med kunstneriske kvaliteter.
Kultur